ການເລືອກຕັ້ງ ຮອບຊີ້ຂາດ ຂອງຝຣັ່ງ ຈະມີຂຶ້ນ ໃນມື້ອື່ນນີ້
ທ່ານ Sarkozy ຄາດວ່າ ຈະເສຍໄຊ ໃນການເລືອກຕັ້ງ ຮອບຕັດສິນຊີ້ຂາດຂອງຝຣັ່ງ
ຝຣັ່ງຈັດການເລືອກຕັ້ງປະທານາທິບໍດີຮອບຕັດສິນຊີ້ຂາດໃນວັນອາທິດມື້ອື່ນນີ້ ໂດຍທີ່ຄາດກັນ ວ່າທ່ານ Francois Hollande ຜູ້ທ້າທາຍຈາກພັກສັງຄົມນິຍົມຈະຊະນະປະທານາທິບໍດີ Ni- colas Sarkozy ທີ່ສະມັກເຂົ້າແຂ່ງຂັນເອົາຕຳແໜ່ງຕື່ມອີກສະໄໝນຶ່ງນັ້ນ ການຢັ່ງຫາງສຽງເທື່ອຫຼ້າສຸດ ສະແດງໃຫ້ເຫັນວ່າ ປະທານາທິບໍດີ Sarkozy ສາມາດເຮັດໃຫ້ ຊ່ອງຫວ່າງໃນການມີຄະແນນສຽງເປັນຮອງນັ້ນຫຼຸດນ້ອຍລົງ ແຕ່ກໍຍັງມີການຄາດຄະເນກັນວ່າ ທ່ານ Hollande ຈະເປັນຜູ້ໄດ້ຮັບໄຊຊະນະ ໃນລະຫວ່າງທີ່ເຂົ້າກຳຕຳແໜ່ງ ເປັນເວລາ 5 ປີນັ້ນ ປະທານາທິບໍດີ Sarkozy ໄດ້ຖືກຕຳໜິຕິ ຕຽນ ໃນການຮັບມືກັບເລື່ອງເສດຖະກິດ ຕະຫຼອດທັງວິທີການດຳເນີນງານ ແບບບໍ່ມີການໄຕ່ ຕອງຢ່າງຮອບຄອບຂອງທ່ານ ທ່ານ Charles Kupchan ນັກວິເຄາະຈາກສະພາຄວາມສຳພັນຕ່າງປະເທດກ່າວວ່າ ປະທາ ນາທິບໍດີ Sarkozy ໄດ້ສູນເສຍຄວາມນິຍົມຂອງມະຫາຊົນຊຶ່ງຄັ້ງນຶ່ງທ່ານເຄີຍໄດ້ຮັບນັ້ນ ທ່ານ Hollande ເປັນນັກການເມືອງ ທີ່ມີປະສົບພະການ ທີ່ໄດ້ນຳພາພັກສັງຄົມນິຍົມມາໄດ້ ຫຼາຍປີແລ້ວ ແຕ່ທ່ານບໍ່ເຄີຍກຳຕຳແໜ່ງທີ່ສຳຄັນໆໃນລັດຖະບານມາກ່ອນ